18/09/2012 | Administración LocalMunicipal
San Sadurniño
Ordenanzas fiscais

O Pleno deste Concello, na sesión celebrada o día 5 de maio de 2012, acordou aprobar provisionalmente unha modificación da Ordenanza fiscal nº 1, reguladora do Imposto sobre bens inmobles, e na sesión celebrada o día 7 de xullo de 2012, acordou aprobar provisionalmente a imposición da taxa pola tramitación de expedientes urbanísticos e a Ordenanza fiscal nº 20, reguladora da mesma, unha modificación da Ordenanza fiscal nº 4, reguladora do Imposto sobre construccións, instalacións e obras, e unha modificación da Ordenanza fiscal Nº 8, reguladora da Taxa por expedición de documentos. Expostas ó público as devanditas aprobacións provisionais, mediante publicación de anuncio no BOP nº 143, do 30 de xullo de 2012, sen que se presentase reclamación ou alegación algunha, mediante o presente publícase o texto íntegro desas modificacións e imposicións: “Artigo 9º.- Tipo de gravame e cota.1. A cota íntegra do IBI será o resultado de aplicar na base liquidable os seguintes tipos de gravame: - Para os bens inmobles de natureza urbana: o 0,605% - Para os bens inmobles de natureza rústica: o 0,80% - Para tódolos grupos de bens inmobles de características especiais: o 1,3 %.” “ARTIGO 1º.- FEITO IMPOÑIBLE.1. Constitúese o feito imponible do imposto a realización, dentro do término municipal, de calquera construcción, instalación ou obra para a que se esixa a obtención da correspondente licencia de obra urbanística, obtivérase ou non dita licencia, ou para a que se esixa a presentación de declaración responsable ou comunicación previa, sempre que a expedición da licencia ou a actividade de control corresponda ó concello da imposición.2. As construccións, instalacións e obras ás que se refire o apartado anterior poderán consistir, entre outras actuacións, en: a) Movemento de terras. b) Obras de construcción de edificacións e instalacións de toda clase de nova planta. c) Obras de demolición. d) Obras nos edificios, tanto as que modifique o seu interior como exterior. e) Aliñacións e rasantes. f) Obras de fontanería e sumidoiros. g) Calquera outra construcción, instalación ou obra que requira licenza urbanística.3. Está exenta do pago do imposto a realización de calquera construcción, instalación ou obra da que sexa dono o Estado, as CC. AA. ou as Entidades Locais, que estando suxeita ao imposto, vaia ser directamente destiñada a carreteras, ferrocarrís, obras hidráulicas, saneamento de poboacións e das súas augas residuais, aínda que a xestión se leve a cabo por organismos autónomos, tanto si se trata de obras de inversión nova como de conservación. A concesión ou denegación da exención será efectuada polo órgano competente previo informe dos servizos económicos. ARTIGO 2º.- SUXEITOS PASIVOS.1. Son suxeitos pasivos deste imposto, a título de contribuinte, as persoas físicas ou xurídicas e as entidades ás que se refire o artigo 35.4 da Lei Xeral Tributaria, propietarios dos inmobles sobre os que se realicen as construccións, instalacións ou obras sempre que sexan donos das obras, nos demáis casos considerarase contribuinte a quen ostente a condición de dono da obra. Aos efectos do anteriormente descrito, terá a consideración de dono da construcción, instalación ou obra quen soporte os gastos ou o coste que comporte a súa realización.2. Teñen a consideración de suxeitos pasivos sustitutos do contribuinte quenes soliciten as correspondentes licencias ou realicen as construccións, instalacións ou obras, si non foran os propios contribuintes. O substituto poderá esixir do contribuínte o importe da cuota tributaria satisfeita. ARTIGO 3º.- BASE IMPOÑIBLE, COTA E DEVENGO.1. A base imponible deste imposto está constituida polo custo real e efectivo da construcción, instalación ou obra. Non forman parte da base impoñible o IVE e demáis impostos análogos propios de rexímenes especiais, as taxas, prezos públicos e demais prestacións patrimoniais de carácter público relacionadas, no seu caso, coa construcción, instalación ou obra, nin tampouco os honorarios de profesionais, o beneficio empresarial do contratista nin calqueira outro concepto que non integre, estrictamente, o custo de execución material.2. A cota do imposto será o resultado de aplicar á base imponible o tipo de gravamen.3. O tipo de gravamen será: - 3,00% para construccións, instalacións e obras de carácter industrial, mercantil ou comercial, independentemente do tipo de solo no que se realicen. - 2,40% para o resto das obras 4. O imposto devengase no momento de iniciarse a construcción, instalación u obra, ainda cando non se obtivera a correspondente licencia. ARTIGO 4º.- BONIFICACIÓNS.1. Establécese unha bonificación a prol das construccións, instalacións e obras que sexan declaradas de especial interese ou utilidade municipal, por concorreren circunstancias sociais, culturais, histórico artísticas ou de fomento do emprego, que xustifiquen tal declaración; en concreto: a) Do 50 % da cota do imposto; das realizadas por entidades sen ánimo de lucro deste concello destiñadas a asistencia ou integración social, actividades culturais, deportivas ou de entidades veciñais e das realizadas en bens cualificados como histórico-artísticos ou incluídos no correspondente catálogo. b) Do 50% da cota do imposto; cando se trate de construccións, instalacións ou obras promovidas por agricultores ou gandeiros para o desenvolvemento da súa actividade agrícola ou gandeira, debendo demostrar o solicitante que ésta é a súa actividade económica principal presentando a documentación correspondente.2. Establécese unha bonificación a prol das construccións, instalacións e obras nas que se incorporen sistemas para o aproveitamento térmico ou eléctrico de enerxía solar para autoconsumo non esixidos pola normativa vixente no momento do devengo do imposto. A bonificación establécese no 10% dos gastos de execución material dos sistemas de aproveitamento térmico ou eléctrico da enerxía solar, a deducir da cota íntegra do imposto, sen que en ningún caso a deducción poida exceder da porcentaxe do 30% da cota. O suxeito pasivo deberá aportar xunto coa solicitude da licenza, o proxecto técnico visado polo colexio oficial correspondente, acreditativo da incorporación á construcción, instalación ou obra de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a producción de calor.3. Establécese unha bonificación do 50% a prol das construccións, instalacións e obras referentes a vivendas de protección oficial. Para o goce desta, o suxeito pasivo deberá aportar, no momento previo á retirada da licenza, a cédula de cualificación provisional como VPO emitida polo IGVS ou organismo correspondente.4. Establécese unha bonificación a prol das construccións, instalacións e obras que favorezan as condicións de acceso e habitabilidade dos discapacitados non esixidas pola normativa vixente no momento do devengo do imposto. A bonificación establécese no 10% dos gastos de execución material das obras que favorezan as ditas condicións, a deducir da cota íntegra do imposto, sen que en ningún caso a deducción poida exceder do 30% da cota. Para a aplicación desta bonificación será necesario que os proxectos de obra contemplen explícitamente as medidas adicionais establecidas respecto ás obrigatorias e mínimas na normativa autonómica para tal efecto.5. No caso de que concorran dúas ou máis causas de bonificación das establacidas nos apartados anteriores, aplicarase únicamente a que resulte máis vantaxosa económicamente para o suxeito pasivo, o que se estimará polo órgano que resolva sobre as solicitudes formuladas.6. Todas as bonificacións son potestativas, ou sexa, esixirán: - Solicitude do interesado, acompañada da documentación acreditativa necesaria. - Informe técnico e/ou xurídico municipal, e informe de Intervención. - Acordo do órgano competente.7. As solicitudes de bonificación deberán presentarse xunto coa solicitude das correspondentes licenzas. Para gozar da bonificación á que se refire o apartado 1-a), será necesario que se solicite polo suxeito pasivo a declaración de especial interese ou utilidade municipal, o que deberá facerse antes do inicio das construccións, instalacións ou obras, mediante escrito separado, ao tempo de presentar a solicitude de licenza municipal que autorice a súa realización ou en calquera momento anterior á concesión de licenza pola administración. A solicitude efectuada fora dos prazos establecidos anteriormente non surtirá efectos. Unha vez informadas a solicitude de exención e a licenza municipal, formularase proposta ao Pleno da Corporación aos efectos de determinar se concorren as circunstancias para a declaración de especial interese ou utilidade municipal, que se decidirá por maioria simple. Outorgada, se procede, a declaración, notificarase ao suxeito pasivo ao mesmo tempo que se xira a correspondente liquidación provisional coa bonificación correspondente. As solicitudes indicadas nos apartados 1-b), 2, 3 e 4, serán resoltas pola Xunta de Goberno Local, à vista da solicitude e da documentación que se lle xunte. ARTIGO 5º.- XESTIÓN TRIBUTARIA DO IMPOSTO.1. Cando se conceda a licencia preceptiva ou cando, non téndose solicitado, concedida ou denegada ainda dita licenza, se inicie a construcción, instalación ou obra, practicarase unha liquidación provisional a conta, determinándose a base imponible: a) En función do presuposto presentado polos interesados, sempre que o mesmo estivera visado polo Colexio Oficial correspondente, cando isto constitúa un requisito preceptivo. b) Cando non se presente presuposto visado ou o presentado sexa manifestamente inferior ó custo real e efectivo da construcción, instalación ou obra, a critério dos servizos técnicos municipais, a base imponible determinarase por ditos servizos en función dos prezos modulares indicados no Anexo.2. Unha vez rematada a construcción, instalación ou obra e tendo en conta o custe real e efectivo da mesma, o Concello, mediante a oportuna comprobación administrativa modificará, no seu caso, a base impoñible a que se refire o apartado anterior, practicando a correspondente liquidación definitiva e esixindo do suxeito pasivo ou reintegrándolle, no seu caso, a cantidade que corresponda. Cando se produza calquera circunstancia que modifique o custe real e efectivo das obras, construccións ou instalacións que serviron de base para a determinación da cota tributaria, os suxeitos pasivos están obrigados a presentar, no prazo dun mes, declaración complementaria e a ingresar simultáneamente o importe que resulte. As devolucións, cando procedan, axustaranse ao procedemento establecido para as devolucións de ingresos indebidos. ARTIGO 6: INSPECCIÓN E RECAUDACIÓN A inspección e recaudación do imposto realizarase dacordo co previsto na Lei Xeral Tributaria e nas demais leis do Estado reguladoras da matéria, así como nas disposicións dictadas para o seu desenvolvemento. ARTIGO 7: INFRACCIÓNS E SANCIÓNS En todo o relativo á calificación das infraccións tributarias así como a determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas disposicións que a complementan e desenvolven. DISPOSICIÓN ADICIONAL Para o non previsto nesta Ordenanza Fiscal estarase ao disposto no Texto Refundido da Lei Reguladora de Facendas Locais, Lei Xeral Tributaria e disposicións concordantes. DISPOSICIÓN FINAL A presente Ordenanza Fiscal derroga á publicada no BOP o 21/12/2007, entrará en vigor o dia seguinte ó da publicación da súa aprobación definitiva no BOP, e comezará a aplicarse a partir de dita data, permanecendo en vigor ata a súa modificación ou derrogación expresa. ANEXO Cando non se presente xunto coa solicitude de licencia presuposto visado, o presentado sexa manifestamente inferior ó custo real e efectivo da construcción, instalación ou obra, a critério dos servizos técnicos municipais, ou non se presente solicitude de licencia, a base imponible determinarase por ditos servizos técnicos en función dos prezos modulares establecidos no cadro seguinte. PROPOSTA TÉCNICA DE PREZOS IMPOSTO SOBRE CONSTRUCCIÓNS, INSTALACIÓNS E OBRAS ANEXO OBRAS MENORES 1.-Demolicións: 1.1. Demolición de muros exteriores: 16,99 euros/m2.1.2. Demolición de tabiques: 4,52 euros/m2.1.3. Picado de soleiras: 4,94 euros/m2.1.4. Picado de azulexados e revestimentos: 5,93 euros/m2.1.5. Picado de revestimento exterior de muros de pedra: 13,51 euros/m2.2.-Movemento de terras e urbanización: 2.1. Desmontes incluida carga e transporte de terras a vertedeiro: 7,40 euros/m3 2.2. Desmontes sin incluir carga e transporte de terras a vertedeiro: 2,50 euros/m3 2.3. Recheos de terras: 3,50 euros/m3.2.4. Execución zanxa de canalización instalacións incluído tubaxe: 30 euros/m. l. 2.5. Acometidas (telefonía, saneamento e electricidade): 99, euros/ud 2.6. Arqueta de rexistro: 135,00 euros/ud 2.7. Beirarrúa de baldosa hidráulica e bordos: 29,52 euros/m2 2.8. Firme con rego superficial (rego superficial e semiprofundo): 24,56 euros/m2 2.9. Soleira hormigón exterior: 26,18 euros/m2 2.10. Firme de zahorra compactada: 20,00 euros/m2 3.-Peches: 3.1. Peche de estacas e arame: 10,00 euros/m. l. 3.2. Peche de tea metálica con postes: 20,00 euros/m. l. 3.3. Peche de zócalo cego ata 70 cms e celosía ou reixa ata 1,80 m: 50,00 euros/m. l. 3.4. Colocación de columna para contador da luz: 220,88 euros/ud.3.5. Muro de contención de terras en formigón armado: 203,00 €/ m2 3.6. Muro de contención de cachotaría: 101,00 €/ m2 3.7. Porta cancela de entrada para vehículos: 2.837,11 €/ud 3.8. Porta cancela de entrada peonil: 832,10 €/ud 4.-Cuberta: 4.1. Demolición de cuberta de fibrocemento: 2,37 euros/m2.4.2. Demolición de cuberta de tella ou lousa: 4,15 euros/m2.4.3. Cuberta de fibrocemento e tella: 52,50 euros/m2.4.4. Cuberta de tella: 43,21 euros/m2.4.5. Cuberta de lousa colocada sobre rastreis e entablado inluidos: 55,55 euros/m2.4.6. Cuberta de fibrocemento: 16,50 euros/m2.4.6. Baixantes e canos para rercollida de augas: 18,00 €/ml.4.7. Illamento térmico en cubertas: 24,00 €/ml.5.-Albanelería: 5.1. Tabique de bloque para revestir: 18,00 euros/m2.5.2. Tabique sinxelo de ladrillo: 18,50 euros/m2.5.3. Cerramento de dobre folla de ladrillo con cámara e illamento térmico: 40,98 euros/m2.5.4. Celosía, balaustrada: 29,93 euros/m2.5.5. Azulexado: 25,00 euros/m2. 5.6. Enfoscado ou enlucido con morterio de cemento/area ou cem./cal/area: 10,26 euros/m2.5.7. Pintado de paramento interior: 6,50 €/ m2.5.8. Pintado de paramento exterior con pintura plástica: 9,80 €/ m2.5.9. Pintado de paramento exterior con pintura ó silicato: 14,00 €/ m2.5.10. Chapado de fachadas con material pétreo (só en solo urbano): 30,00 €/ m2.5.11. Rexuntado con morteiro de cal/cemento en fábricas de mampostería: 9,00 €/ m2.5.12. Limpeza de fachadas con area ou auga a presión: 10,02 €/ m2.5.13. Reparación de fendas con grapas e malla de fibra de vidrio e enfoscado: 15,00 €/ m2.5.14. Colocación de verteaugas de pedra: 142,44 €/ml.5.15. Colocación de xambas ou dinteis de pedra: 68,30 €/ ml.8.16. Falso teito de escaiola: 12,11 €/ m2.8.17. Falso teito de placas de carton xeso: 20,00 €/ m2.8.18. Pavimento cerámico: 30,00 €/ m2.8.19. Pavimento madeira: 40,00 €/ m2.6.-Carpintería: 6.1. Porta de entrada: 350,00 euros/m2.6.2. Porta interior: 152,20 euros/ud.6.3. Fiestra ou porta balconeira de madeira incluido acristalamento: 215,50 euros/m2.6.4. Fiestra ou porta balconeira de aluminio lacado incluido acristalamento: 199, euros/m2.6.5. Fiestra en plano de tellado incluido acristalamento: 346,18 euros/m2.6.6. Lixado e pintado ou vernizado de carpintería de madeira: 45,00 euros/m2.6.7 Apertura de ocos de fachadas para aloxamento de carpintería: 78,77 €/m2.6.8. Varanda/balcón de madeira: 104,65 €/ ml.6.9. Varanda/balcón metálico: 176,37 €/ ml 6.10. Pavemento de madeira: 53,92 €/ m2.7.-Instalación de fontanería e saneamento: 7.1. Instalacións completa en baños (sen aparatos sanit.): 228,89 euros/ud.7.2. Instalación completa en cociñas: 197,24 euros/ud.7.3 Lavado incluso billa: 197,24 euros/ud.7.4. Inodoro: 213,05 euros/ud.7.5. Bidé incluso billa: 161,26 euros/ud.7.6. Bañera ou ducha incluso billa: 189,35 euros/ud.8.-Instalación de electricidade: 8.1. Instalación completa de electricidade en vivendas: 1.500 euros 8.2. Instalación completa de electricidade por estancia: 250,00 euros/ud.9.-Instalación de calefacción/solar: 9.1. Instalación de calefacción: 30,00 euros/m² 9.2. Instalación solar para ACS: 2.000 euros/vivenda 10.-Pozos: 10.1. Pozo de barrena: 1.499,24 euros/ud.10.2. Pozo artesiano: 1.972,67 euros/ud.11.-Depuración: 11.1. Foxa séptica con pozo filtrante: 1.420,35 euros/ud.12.-Colocación de estadas: 12.1. Colocación de estada tubular(montaxe/desmontaxe/aluger): 17,00 euros/m2 alzado 12.2. Colocación de estada tipo tesoira: 60,00 euros/m2 alzado 13.-Varios: 13.1. Rehabilitación integral de vivenda, sen afectar á estructura: 600,00 euros/m². 13.2. Reforma interior completa de vivenda sen afectar á estructura: 450,00 euros/m². 13.3. Galpón de bloque ou ladrillo recebado e pintado cuberta tella ou lousa: 300,00 euros/m². 13.4. Galpón de madeira: 85,50 euros/m². Nota: Nestes prezos enténdense incluidas as partes proporcionáis de medios auxiliares, medidas de seguranza e hixiene, control de calidade e xestión de residuos. Para as unidades de obra non relacionadas tomarase como referencia as especificadas para obras de rehabilitación do IGVS no enlace http://igvs.xunta.es/web/actuamos/654.”“Epígrafe 3: Documentos relativos a servizos urbanísticos: 1. - Expedientes de declaración de ruína de edificios: 60 € 2. - Informes, certificacións ou cédulas relativos a características de terreos, cualificacións urbanísticas, edificabilidade e outras cuestións urbanísticas: 20 € 3. - Licenzas e autorizacións para segregación de terreos: 18 € 4. - Licenzas para movementos de terras: 60 € 5. - Licenzas urbanísticas en xeral: 3 €” “Artigo 1º.- Fundamento e natureza. No uso das facultades concedidas polos artigos 133.2 e 142 da Const. Española e polo artigo 106 da Lei 7/1985 Reguladora das Bases de Réxime Local, e de conformidade cos artigos 15 ao 19 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, o Concello de San Sadurniño establece a Taxa pola tramitación de expedientes urbanísticos, que se regulará pola presente Ordenanza Fiscal segundo o previsto no art.57 do devandito Real Decreto. Artigo 2º.- Feito Impoñible. Constitúe o feito impoñible da taxa a actividade municipal, técnica e administrativa realizada para verificar se os actos de edificación e uso do solo e subsolo suxeitos a licenza municipal a que se refiren os artigos 194 a 198 da Lei 9/2002, do 30 de decembro ( LOUGA), están de acordo coas normas urbanísticas e de edificación previstas na citada Lei e na normativa urbanística do Concello de San Sadurniño. En particular, estarán suxeitas a previa licenza municipal os seguintes actos de edificación e uso do solo: A. Segregacións, parcelacións ou división de parcelas. B. Licenzas e autorizacións de instalacións. C. Cambios de titularidade e nome de licenzas de obra e apertura, así como modificación de uso de locais e edificios. D. Colocación de terrazas, quioscos e carteis de publicidade visibles dende a vía pública. E. A tramitación de instrumentos de xestión. F. Licenza para a construcción, modificación de estruturas, modificacións da distribución interior ou aspecto exterior das edificacións, así como toda índole de reforma, renovación e rehabilitación de edificacións. G. Demolición de construccións. H. Declaración de ruína. I. Primeira ocupación de edificios. J. Prórrogas de prazos inicialmente acordados. K. Calquera outros esixidos pola normativa urbanística. Artigo 3º.- Suxeito Pasivo e obriga de contribuír.1. Son suxeitos pasivos contribuíntes, as persoas físicas ou xurídicas, e as entidades a que se refire o artigo 35.4 da Lei Xeral Tributaria, que sexan solicitantes da licenza ou servizo, ou que executen as construcción, instalacións ou obras sen obter previamente a licenza preceptiva.2. Terán a consideración de substitutos do contribuínte nas taxas establecidas pola tramitación dos expedentes urbanísticos os constructores e contratistas de obras, de conformidad eco previsto no artigo 23.2. b) do RDLex 2/2004, do 5 de marzo.3. A obriga de contribuír nacerá no momento de comezar a prestación do servizo, que ten lugar dende que se formula a solicitude da preceptiva licenza, ou dende que o Concello realice as iniciais actuacións conducentes a verificar se é ou non autorizable a obra, instalación, modificación do uso dos edificios que se efectuase sen a obtención previa a correspondente licenza. A obriga de contribuír non se verá afectada nin modificada por: - Que se denegué a licenza. - Que se conceda a licenza pero con modificacións respecto da solicitude. - Que o solicitante renuncie ou desista da súa solicitude. - Que se resolva o expediente polas normas que regulan o silencio administrativo positivo. Artigo 4º.- Responsables.1. Responderán solidariamente da débeda tributaria, as persoas ou entidades a que se refire o art.42 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria. Artigo 5º.- Base Impoñible.1. Constitúe a base impoñible da taxa: a) O custo real e efectivo da obra civil, cando se trate de movementos de terra, obras de nova planta ou menores, modificación de estructuras ou aspecto exterior das edificacións existente. b) O valor que teñan sinalados os terreos e construccións a efectos do Imposto sobre Bens Inmobles cando se trate doutros feitos imponibles, como por exemplo, as modificacións do uso de edificios, segregacións, parcelacións, demolición de construccións e outros. c) A superficie dos carteis de publicidade visibles dende a vía pública, expresada en metros cadrados. d) A prestación de servizos urbanísticos nos outros casos.2. Do custo sinalado nas letras a) e b), do número anterior, exclúese o correspondente á maquinaria e instalacións industriais e mecánicas. Para determinar o custo real das obras do apartado a) estarase ao disposto na ordenanza fiscal reguladora do ICIO. Artigo 6º.- Cota tributaria.1. As taxas pola tramitación de cada un dos expedentes son as seguintes: a. Para as licenzas de obras, tanto maiores coma menores, preceptivas Segundo os artigos 194 e seguintes da Lei 9/2002, que non estén expresamente recollidas en outro apartado desta ordenanza: 0,50% do P. E. M., establecéndose un mínimo de 12 € por cada expedente a tramitar. b. Expedente de declaración de ruína de edificios: 60 €. c. Consultas previas, informes, certificados ou cédulas urbanísticas: - Certificacións urbanísticas: 20 €. - Informes xurídicos: 20 €. - Informes técnicos: 20 €. - Certificados de antigüedade da vivenda: 20 €. d. Licenzas e autorizacións para a segregación, parcelación, regularización de parcelas ou división de parcelas, por cada parcela resultante: 18 €. e. Licenzas para movementos de terras: 60 €. f. Licenza para a instalación de carteis publicitarios: 20 € para os inferiores a 1 m2 e 40 € para os que superen esa medida. g. Licenzas de 1ª ocupación: 60 € vivenda unifamiliar. h. Por concesión de prórrogas dos prazos iniciais: 12 €. i. Sinalización de aliñación e rasantes: 20 €. 2. Cando o que se solicite sexa unha revisión dun expedente en tramitación por cambios substanciais no obxecto inicial pretendido, e conleve a repetición de trámites xa realizados, a taxa será a mesma que a que corresponde a un novo.3. Estas taxas incrementaranse anualmente por IPC. Artigo 7º: Exencións.1. No suposto de obras de rehabilitación interior de vivendas ou de reforma de locais con destino a actividades comerciais gozarán de exención subxectiva aqueles contribuíntes que acrediten no momento da solicitude estar en situación legal de desemprego e non teñan ingresos anuais computables superiores ao IPREM vixente en cada momento e referido a toda a unidade familiar.2. Gozarán dunha exención xeral subxectiva aqueles contribuíntes que teñan ingresos anuais inferiores ao salario mínimo interprofesional vixente en cada momento e referido a toda a unidade familiar.3. Estas exencións deberán ser solicitadas polo interesado no momento da solicitude do oportuno instrumento urbanístico e acreditadas no mesmo, e serán resoltas pola Xunta de Goberno Local. Artigo 8º: Devengo.1. Devéngase a taxa e xurde a obriga de contribuir cando se comece a actividade municipal que constitúe o seu feito impoñible. A estes efectos, entenderase comezada a devandita actividade na data de presentación da oportuna solicitude, se o suxeito pasivo a formulase expresamente.2. Cando as obras se iniciaran ou executaran sen ter obtido a oportuna licenza, a taxa devengarase cando se comece a actividade municipal conducente a determinar se a obra en cuestión é ou non autorizable.3. A obriga de contribuir, unha vez xurdida, non se verá afectada en modo algún pola denegación da licenza solicitada nin pola renuncia ou desestimento do solicitante unha vez concedida a licenza. Artigo 9º: Normas de xestión e rexime de ingreso.1. Os interesados na obtención dunha licenza de obras ou urbanística virán obrigados a presentar no Rexistro Xeral do Concello a oportuna solicitude, acompañando proxecto visado polo Colexio Oficial respectivo, especificando a natureza da obra, lugar de emprazamento, importe estimado da mesma, medicións e destino.2. Cando se trate de licenza para aqueles actos nos que non sexa esixible a formulación de proxecto susbcrito por técnico competente, acompañarase á solicitude un orzamento das obras a realizar, así coma unha descrición precisa da superficie afectada, materiais a empregar, e en xeral, das características da obra ou acto, que permitan comprobar o seu custe.3. Se despois de formulada a solicitude de licenza se modificase ou ampliase o proxecto, deberá poñerse en coñecemento da administración municipal, acompañando o novo orzamento ou o reformado e, no seu caso, planos e memorias da modificación da ampliación.4. Segundo o indicado no artigo 17-3 do Decreto 28/1999, de 21 de enero, polo que se aproba o Regulamento de disciplina urbanística para o desenvolvemento e aplicación da Lei do solo de Galicia, será requisito indispensable en tódalas obras dispor, xunto á obra, de copia autorizada da licencia municipal, e nas maiores, a colocación de cartel indicador no que se faga constar o nome e os apelidos dos técnicos directores e do contratista, ordenanza que se aplica, usos ós que se vai destinar a construcción, a data de expedición da licencia, o prazo de execución das obras, o número de plantas autorizadas e o número de expediente.5. - A Taxa esixirase en réxime de autoliquidación, xustificándose o aboamento nas oficinas municipais no momento da presentación da solicitude de expedición do documento ou inicio do expediente, ou unha vez determinado o importe da base imponible por parte dos servizos técnicos municipais, cando sexa preciso. Nos casos de expedientes iniciados ou documentos expedidos de oficio, esixirase no momento da notificación ou entrega da documentación ao interesado. Ningunha actuación do Concello pola que se devengue a presente taxa sutirá efecto ningún mentres non se realizara o abono correspondente.6.- As solicitudes recibidas polos medios sinalados nos epígrafes b), c), d) e e) do apartado 4 do artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, nas que non se xustifique o pagamento da presente taxa, serán admitidas provisionalmente, pero non poderá dárselles curso sen que se emende esa deficiencia. A tal finalidade, requirirase ao interesado para que, no prazo de dez días, aboe a cota correspondente, coa indicación de que, en caso de non o facer, se lle terá por desistido na súa petición, arquivándose sen máis trámite, de conformidade co establecido no artigo 71-1 da referida Lei 30/1992. Artigo 10º: Infraccións e sancións. Será aplicable o disposto nos artigos 178 e seguintes da Lei Xeral Tributaria e a súa normativa de desenvolvemento, segundo mandato do art.11 do RDL 2/2004. DISPOSICIÓN ADICIONAL Para o non previsto nesta Ordenanza Fiscal estarase ao disposto no Texto Refundido da Lei Reguladora de Facendas Locais, Lei Xeral Tributaria e disposicións concordantes. DISPOSICIÓN FINAL A presente Ordenanza Fiscal entrará en vigor o dia seguinte ó da publicación da súa aprobación definitiva no BOP, e comezará a aplicarse a partir de dita data, permanecendo en vigor ata a súa modificación ou derrogación expresa.” San Sadurniño, 7 de setembro de 2012. O ALCALDE, Asdo.: Secundino García Casal.